钦定古今图书集成/历象汇编/岁功典/第060卷 > 念奴娇 陈允平
## 钦定古今图书集成/历象汇编/岁功典/第060卷 > 念奴娇 陈允平

“霁空虹雨，傍啼螀莎草，宿鹭汀洲。隔岸人家砧杵急，
微寒先到帘钩。步幄尘高，征衫酒润，谁暖玉香篝。风
灯微暗，夜长频换更筹。”　应是“雁柱调筝，鸳梭织锦，
付与两眉愁。不似尊前今夜月，几度同上南楼。红叶
无情，黄花有恨，辜负十分秋。归心如醉，梦魂飞趁东
流。”